CELEX: 62020TN0649
Language: da
Date: 2020-10-27 00:00:00
Title: Sag T-649/20: Sag anlagt den 27. oktober 2020 — Fællesforetagendet Clean Sky 2 mod NG

14.12.2020   
            
            
               DA
            
            
               Den Europæiske Unions Tidende
            
            
               C 433/65
            
         
      Sag anlagt den 27. oktober 2020 — Fællesforetagendet Clean Sky 2 mod NG
      (Sag T-649/20)
      (2020/C 433/80)
      Processprog: italiensk
      
         Parter
      
      
         Sagsøger: Fællesforetagendet Clean Sky 2 (ved advokat M. Velardo og B. Mastantuono, som befuldmægtiget)
      
         Sagsøgt: NG
      
         Sagsøgerens påstande
      
      
                  —
               
               
                  Sagsøgte tilpligtes at betale fællesforetagendet Clean Sky 2 168 062,23 EUR i forbindelse med tilskudsaftale nr. 632420 »FIMAC, FAST impact cross-analysis methodology for Composite leading edge Structures« inden for rammerne af Den Europæiske Unions syvende rammeprogram, med tillæg af den rente på 3,5 %, som Den Europæiske Centralbank anvender på sine vigtigste refinansieringstransaktioner, fra den 13. juli 2019 og indtil datoen for den faktiske betaling.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat følgende anbringende.
      Sagsøgte har tilsidesat sine kontraktlige forpligtelser ved ikke at tilbagebetale beløbet vedrørende personaleomkostningerne, der blev anset for ikke at være støtteberettigede. Sagsøgeren udstedte derfor den 12. juli 2019 en debetnota på i alt 168 062,23 EUR, der allerede var betalt til selskabet Alpha Consulting Service Srl, som er blevet slettet af selskabsregistret. Sagsøgte ifalder nemlig efter italiensk ret ansvar for selskabet Alpha Consulting Service Srl’s tilsidesættelse af sine kontraktlige forpligtelser, idet sagsøgte er indtrådt som selskabsdeltager og likvidator i samt repræsentant for selskabet Alpha Consulting Service Srl, der er blevet slettet af selskabsregistret. De indsigelser, som selskabet rejste efter udstedelsen af debetnotaen, er generelle, ufuldstændige og ikke underbygget af beviser, og de synes derfor fuldstændigt ubegrundede. Sagsøgeren er følgelig berettiget til at søge tilbagebetaling af det betalte beløb, med tillæg af morarenter.